

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ

ΠΑΝΕΠΙΣΤΗΜΙΟ ΑΘΗΝΩΝ

ΣΧΟΛΗ ΘΕΤΙΚΩΝ ΕΠΙΣΤΗΜΩΝ

ΤΜΗΜΑ ΧΗΜΕΙΑΣ

**ΑΝΑΚΟΙΝΩΣΗ/ΠΡΟΣΚΛΗΣΗ**

Αθήνα, 6/3/2023

**Πρόσκληση για επιλογή εξερχόμενων φοιτητών για σπουδές μέσω των διμερών συμφωνιών ERASMUS+ για το ακαδημαϊκό έτος 2023-2024.**

**Ανακοινώνεται ότι στα πλαίσια του προγράμματος Erasmus+ για το ακαδημαϊκό έτος 2023-2024 υπάρχουν διαθέσιμες οι παρακάτω θέσεις:**

|  |  |  |  |  |
| --- | --- | --- | --- | --- |
| **ΧΩΡΑ** | **ΣΥΝΕΡΓΑΖΟΜΕΝΑ ΠΑΝΕΠΙΣΤΗΜΙΑ** | **ΥΠΕΥΘΥΝΟ ΜΕΛΟΣ ΔΕΠ** | **ΚΥΚΛΟΣ ΣΠΟΥΔΩΝ** | **ΘΕΣΕΙΣ** |
| ΒΟΥΛΓΑΡΙΑ | Sofia University Saint KlimentOhridski | ΒΟΥΓΙΟΥΚΑΛΑΚΗΣ Γ. | **2,3** | **1** |
| ΓΕΡΜΑΝΙΑ | UniversitatStuttgart | ΒΟΥΓΙΟΥΚΑΛΑΚΗΣ Γ. | **2,3** | **2** |
| ΓΑΛΛΙΑ | Universite de Pau et des Pays de l'Adour | ΘΩΜΑΪΔΗΣ N. | **1,2,3** | **6** |
| ΚΥΠΡΟΣ | University of Cyprus | ΜΑΥΡΟΜΟΥΣΤΑΚΟΣ Θ. | **1,2,3** | **2** |
| ΤΣΕΧΙΑ | CharlesUniversity in Prague | ΟΙΚΟΝΟΜΟΥ A. | **1,2,3** | **3** |
| ΠΟΛΩΝΙΑ | AGH-University of Science and Technology | ΟΙΚΟΝΟΜΟΥ A. | **1,3** | **2** |
| ΓΕΡΜΑΝΙΑ | HamburgUniversity of Technology | ΠΑΡΑΣΚΕΥΟΠΟΥΛΟΥΠ. | **2** | **2** |
| ΙΣΠΑΝΙΑ | UniversidadeSantiago de Compostela | ΠΑΡΑΣΚΕΥΟΠΟΥΛΟΥ Π. | **2,3** | **1** |
| ΟΥΓΓΑΡΙΑ | University of Debrecen | ΠΑΡΑΣΚΕΥΟΠΟΥΛΟΥ Π. | **2,3** | **2** |
| ΣΕΡΒΙΑ | University ofBelgrade | ΠΡΟΕΣΤΟΣ Χ. | **1,2,3** | **4** |

***H κατάθεση των αιτήσεων, από τους ενδιαφερόμενους φοιτητές θα γίνει αποκλειστικά μέσω e-mail στη διεύθυνση*** ***secr@chem.uoa.gr******. με θέμα «ΑΙΤΗΣΗ ERASMUS 2023-24»***

***H προθεσμία υποβολής των αιτήσεων είναι μέχρι την Κυριακή 19 Mαρτίου 2023.***

**Προϋποθέσεις συμμετοχής των φοιτητών στο πρόγραμμα ERASMUS+**

* Προπτυχιακοί φοιτητές: α) πρέπει να είναι εγγεγραμμένοι τουλάχιστον στο δεύτερο έτος σπουδών τη στιγμή που υποβάλλουν την αίτηση και β) να έχουν εξεταστεί επιτυχώς σε τουλάχιστον τόσα μαθήματα όσα αντιστοιχούν αριθμητικά σε ένα έτος σπουδών.
* Μεταπτυχιακοί φοιτητές: να έχουν ολοκληρώσει επιτυχώς το α’ εξάμηνο των σπουδών τους στο ΠΜΣ στο οποίο είναι εγγεγραμμένοι.
* Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής μόνο αν χρωστούν ικανό αριθμό μαθημάτων, τα οποία να αντιστοιχούν τουλάχιστον σε 30 Πιστωτικές μονάδες (ECTS credits), ώστε να έχουν μεγαλύτερη δυνατότητα επιλογής μαθημάτων από το πρόγραμμα σπουδών του Πανεπιστημίου υποδοχής και αντίστοιχα αναγνώρισής τους στο ΕΚΠΑ.
* Ελάχιστο απαιτούμενο επίπεδο γλωσσομάθειας ορίζεται από το Ίδρυμά μας, στο πλαίσιο της διασφάλισης της ποιότητας της κινητικότητας, **η καλή γνώση της επίσημης γλώσσας διδασκαλίας** του Πανεπιστημίου υποδοχής (ή άλλης γλώσσας στην περίπτωση που το Πανεπιστήμιο χρησιμοποιεί άλλη γλώσσα διδασκαλίας για τους αλλοδαπούς φοιτητές του), δηλαδή το **επίπεδο Β2,** σύμφωνα με την κλίμακα γλωσσομάθειας του Κοινού Ευρωπαϊκού Πλαισίου Αναφοράς για τις Γλώσσες του Συμβουλίου της Ευρώπης.[[1]](#footnote-2) Εάν η διμερής συμφωνία αναφέρει ως υποχρεωτικό επίπεδο γλωσσομάθειας επίπεδο ανώτερο του Β2, αυτό θα αποτελεί προϋπόθεση επιλογής για το συγκεκριμένο Ίδρυμα. Προσοχή, ακόμα και στην περίπτωση που το Ίδρυμα υποδοχής δέχεται φοιτητές με επίπεδο κατώτερο του Β2, αυτό δεν γίνεται αποδεκτό από το Ίδρυμά μας. **Η πιστοποίηση του επιπέδου γλωσσομάθειας γίνεται αποκλειστικά με την προσκόμιση των αντίστοιχων διπλωμάτων.** Φοιτητές που δεν κατέχουν το αντίστοιχο δίπλωμα όταν κάνουν αίτηση προς τους ακαδημαϊκούς υπεύθυνους για μετακίνηση στο πλαίσιο του προγράμματος Erasmus+, ***δεν είναι επιλέξιμοι***. Για τους φοιτητές των ξενόγλωσσων τμημάτων που δεν κατέχουν δίπλωμα γλωσσομάθειας πρέπει να βεβαιώνεται από τον Πρόεδρο του Τμήματος η πολύ καλή γνώση της αντίστοιχης ξένης γλώσσας. Οι πτυχιούχοι των Τμημάτων ξένης γλώσσας και φιλολογίας δεν υποχρεούνται να προσκομίσουν την βεβαίωση αυτή, εφόσον η γλώσσα στην οποία γίνονται τα μαθήματα στο Ίδρυμα υποδοχής είναι αυτή του πτυχίου τους.
* Φοιτητές που έχουν ήδη μετακινηθεί με το πρόγραμμα ERASMUS για σπουδές ή για πρακτική άσκηση είναι επιλέξιμοι να μετακινηθούν ξανά στο νέο πρόγραμμα ERASMUS+, εφόσον το συνολικό διάστημα μετακίνησης δεν υπερβαίνει τους 12 μήνες (συνυπολογίζεται το παλιό και το νέο διάστημα) ανά κύκλο σπουδών, θα έχουν όμως χαμηλή προτεραιότητα κατά την επιλογή σε σχέση με τους φοιτητές που ζητούν μετακίνηση για πρώτη φορά.
* Οι φοιτητές του EKΠA με τόπο καταγωγής και μόνιμης κατοικίας τους τη χώρα στην οποία θέλουν να μεταβούν με το πρόγραμμα ERASMUS+ θα έχουν χαμηλή προτεραιότητα κατά την επιλογή.

ΠΡΟΣΟΧΗ: Εάν κάποιοι φοιτητές δεν πληρούν τις παραπάνω προϋποθέσεις, δεν μπορούν να συμμετέχουν στη διαδικασία αιτήσεων και επιλογής έστω και αν δεν υπάρχουν άλλοι ενδιαφερόμενοι.

**Διαδικασία επιλογής**

Για την αξιολόγηση των φοιτητών λαμβάνονται υπόψη τα κριτήρια που ακολουθούν:

**Προπτυχιακοί φοιτητές**

1. **Μέσος όρος βαθμολογίας**

 Υπολογίζεται ο μέσος όρος βαθμολογίας του φοιτητή στα μαθήματα στα οποία έχει εξεταστεί επιτυχώς έως τη στιγμή που κάνει αίτηση για μετακίνηση Erasmus, με βάση την αναλυτική του βαθμολογία μετά την τελευταία εξεταστική περίοδο.

1. **Επίπεδο γνώσης της γλώσσας διδασκαλίας** στο Πανεπιστήμιο υποδοχής.

**Μεταπτυχιακοί φοιτητές**

1. **Βαθμός Πτυχίου**
2. **Μέσος όρος βαθμολογίας** με βάση την αναλυτική βαθμολογία του φοιτητή μετά την τελευταία εξεταστική περίοδο.
3. **Επίπεδο γνώσης της γλώσσας διδασκαλίας**στο Πανεπιστήμιο υποδοχής.

**Υποψήφιοι διδάκτορες**

1. **Βαθμός Πτυχίου**
2. **Βαθμός Μεταπτυχιακού Διπλώματος Ειδίκευσης**
3. **Επίπεδο γνώσης της γλώσσας διδασκαλίας**στο Πανεπιστήμιο υποδοχής.

Για την επιλογή υποψηφίων διδακτόρων είναι απαραίτητηη αιτιολογημένη εισήγηση της Τριμελούς Συμβουλευτικής Επιτροπής, στην οποία θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσει ο υποψήφιος στο εξωτερικό θα αποτελέσει μέρος της ερευνητικής του εργασίας για την εκπόνηση της διδακτορικής του διατριβής καθώς και ότι θα προσμετρηθεί στον συνολικό χρόνο των σπουδών του.

***Οι ειδικές προϋποθέσεις που εφαρμόζονται ειδικά στην περίπτωση για μετακίνηση προπτυχιακών φοιτητών του Τμήματος Χημείας στα παραπάνω Ιδρύματα είναι οι εξής:***

α. Σε περίπτωση που ο αριθμός των αιτήσεων είναι μεγαλύτερος από τον αριθμό των προσφερόμενων θέσεων και οι υποψήφιοι πληρούν όλες τις υπόλοιπες προϋποθέσεις, θα δοθεί προτεραιότητα στους προπτυχιακούς φοιτητές που θα εκπονήσουν την πτυχιακή τους εργασία στο Ίδρυμα Υποδοχής.

β. Σε περίπτωση εκπόνησης πτυχιακής εργασίας στα παραπάνω Ιδρύματα, οι προϋποθέσεις για την επιλογή είναι οι ίδιες με αυτές που εφαρμόζονται στο Τμήμα Χημείας σύμφωνα με όσα ορίζονται στον Οδηγό Σπουδών 2017-2018.

*Το έντυπο της αναλυτικής βαθμολογίας θα επισυναφθεί από την Γραμματεία του Τμήματος.*

Επίσης θα ακολουθήσει συνέντευξη των υποψηφίων, οι οποίοι θα έχουν επιλεγεί για την δεύτερη φάση, από τους υπεύθυνους του προγράμματος Erasmus+ στο Τμήμα Χημείας σε χρόνο και τόπο που θα ανακοινωθεί στην ιστοσελίδα του Τμήματος

**Άλλες πληροφορίες για την ενημέρωση των φοιτητών**

**Επιλογή μαθημάτων:**

* Οι φοιτητές μπορούν να μετακινηθούν μέσω του προγράμματος ERASMUS **μόνο** για να διανύσουν μια περίοδο σπουδών σε ξένο Ίδρυμα **αντικαθιστώντας αντίστοιχη περίοδο φοίτησης** στο Πανεπιστήμιο προέλευσής τους. **Αυτό σημαίνει ότι οι φοιτητές μας πρέπει να παρακολουθήσουν μαθήματα που να αντιστοιχούν σε 30 ECTS credits (πιστωτικές μονάδες) ανά εξάμηνο σπουδών.** Οι φοιτητές, μετά την επιλογή τους, **δεν πρέπει** (ούτε πριν ούτε κατά τη διάρκεια της φοίτησής τους στο εξωτερικό) να εξεταστούν στην Ελλάδα στα μαθήματα που αντιστοιχούν σε αυτά που έχουν δηλώσει ότι θα παρακολουθήσουν στο εξωτερικό και θα αναγνωρίσουν όταν επιστρέψουν.
* Οι προπτυχιακοί φοιτητές μπορούν αντί να παρακολουθήσουν μαθήματα στο Πανεπιστήμιο Υποδοχής να εκπονήσουν διπλωματική/πτυχιακή εργασία μόνο εφόσον στο πρόγραμμα σπουδών του Τμήματος του Πανεπιστημίου Αθηνών στο οποίο φοιτούν, αυτή αποτελεί το μόνο μάθημα σε συγκεκριμένο εξάμηνο και ισοδυναμεί με 30 πιστωτικές μονάδες ECTS. Σε αντίθετη περίπτωση, θα πρέπει επιπλέον να παρακολουθήσουν και ένα αριθμό μαθημάτων ώστε να καλυφθούν οι 30 πιστωτικές μονάδες ECTS ανά εξάμηνο.
* Οι φοιτητές οφείλουν να εξεταστούν σε όλα τα μαθήματα που θα παρακολουθήσουν και να εξασφαλίσουν ικανοποιητική επίδοση αξιοποιώντας το χρόνο σπουδών τους στο εξωτερικό, με στόχο πάντα την αναγνώριση των σπουδών τους. Σε περίπτωση κατά την οποία ο φοιτητής δεν έχει καν παρακολουθήσει ή δεν έχει προσέλθει σε εξετάσεις στο Ίδρυμα υποδοχής σε κανένα μάθημα από αυτά τα οποία θα έχουν καταγραφεί στη Συμφωνία Μάθησης (Learning Agreement) ή την τροποποίηση αυτής, θα ζητείται η επιστροφή του ποσού της υποτροφίας που θα έχει προεισπράξει το οποίο ανέρχεται στο 80% της συνολικής υποτροφίας του. Εάν ο φοιτητής έχει τουλάχιστον εξετασθεί σε μαθήματα από αυτά που αναγράφονται στη Συμφωνία Μάθησης (Learning Agreement) και έχει λάβει λιγότερες από 10 πιστωτικές μονάδες ECTS ανά εξάμηνο, δεν θα του χορηγείται το υπόλοιπο 20% της υποτροφίας μετά την επιστροφή του από το εξωτερικό. Τα παραπάνω δεν θα ισχύουν στην περίπτωση που η μερική ή ολική αποτυχία θα οφείλεται σε διαπιστωμένους λόγους ανωτέρας βίας.

**Αναγνώριση της περιόδου σπουδών**

**Η πλήρης ακαδημαϊκή αναγνώριση της** περιόδου σπουδών στο εξωτερικό είναι ο βασικός σκοπός του προγράμματος και επιτυγχάνεται ως εξής:

Οι φοιτητές επιλέγουν από το πρόγραμμα σπουδών του πανεπιστημίου υποδοχής μαθήματα τα οποία πρέπει να αντιστοιχούν σε 30 πιστωτικές μονάδες ECTS ανά εξάμηνο σπουδών ή 20 πιστωτικές μονάδες ECTS σε περίπτωση σπουδών που ολοκληρώνονται εντός τριμήνου. Η αναγνώριση των σπουδών γίνεται μέσω της μεταφοράς και αντιστοίχισης των πιστωτικών αυτών μονάδων με μαθήματα του Τμήματός τους, εφόσον οι φοιτητές έχουν εξεταστεί επιτυχώς στο Ίδρυμα υποδοχής.

**Ποσό μηνιαίας επιχορήγησης**

Το ποσό της μηνιαίας επιχορήγησης των φοιτητών που θα μετακινηθούν στο εξωτερικό για σπουδές για το έτος 2023-24 καθορίζεται ανάλογα με τη χώρα υποδοχής ως εξής:

|  |  |  |
| --- | --- | --- |
| **Ομάδα** | **Χώρα** | **Ποσό μηνιαίας επιχορήγησης (€/ μήνα)** |
| **Ομάδα 1**Χώρες με υψηλό κόστος διαβίωσης | Δανία, Φινλανδία, Ιρλανδία, Ισλανδία, Λιχτενστάιν, Νορβηγία, Σουηδία, Ηνωμένο Βασίλειο, Λουξεμβούργο | **520** |
| **Ομάδα 2**Χώρες με μεσαίο κόστος διαβίωσης | Αυστρία, Βέλγιο, Γερμανία, Γαλλία, Ιταλία, Ισπανία, Ελλάδα, Κύπρος, Ολλανδία, Μάλτα, Πορτογαλία | **470** |
| **Ομάδα 3**Χώρες με χαμηλό κόστος διαβίωσης | Βουλγαρία, Κροατία, Δημοκρατία της Τσεχίας, Εσθονία, Λετονία, Λιθουανία, Ουγγαρία, Πολωνία, Ρουμανία, Σλοβακία, Σλοβενία, ΠΓΔΜ, Τουρκία | **420** |

Επιπλέον χρηματοδότηση ***προβλέπεται από το πρόγραμμα ERASMUS+ για τους Φοιτητές με Ειδικές Ανάγκες και τους φοιτητές από κοινωνικά ευπαθείς ομάδες.***

**Άλλες πληροφορίες**

Στον πίνακα **Ξένων Ιδρυμάτων** που βρίσκεται στην ηλεκτρονική διεύθυνση **www.interel.uoa.gr/socrates-erasmus** οι φοιτητές μπορούν να βρουν τις ιστοσελίδες των συνεργαζόμενων πανεπιστημίων (Διεθνείς Σχέσεις ή πρόγραμμα ERASMUS), όπου δίνονται πληροφορίες για πρακτικά θέματα (διαδικασία εγγραφής, πρόγραμμα σπουδών, διάρκεια των εξαμήνων, δυνατότητα στέγασης).

Για περαιτέρω πληροφορίες, οι ενδιαφερόμενοι φοιτητές παρακαλούνται να επικοινωνήσουν με τους υπεύθυνους των διμερών συμφωνιών, Καθ. Θ. Μαυρομούστακο (τηλ: 210 7274471, e-mail: **tmavrom@chem.uoa.gr**), Καθηγητή Α. Οικονόμου (τηλ: 210 7274298, e-mail: **aeconomo@chem.uoa.gr**), Καθηγητή Ν. Θωμαΐδη (τηλ: 210 7274317, e-mail: **ntho@chem.uoa.gr**) και Αναπ. Καθηγητή Γ. Βουγιουκαλάκη (τηλ. 210-7274230 e-mail: **vougiouk@chem.uoa.gr**), Αναπ. Καθηγήτρια Π. Παρασκευοπούλου (τηλ. 210-7274381, e-mail: **paraskevopoulou@chem.uoa.gr**), Αναπ. Καθηγητή Χ. Προεστό, (τηλ. 210 7274160, e-mail: harpo@chem.uoa.gr).

αφού έχουν μελετήσει την προκήρυξη.

Σημειώνεται ότι ο συνολικός αριθμός των θέσεων που προσφέρονται στο Τμήμα Χημείας για το ακαδημαϊκό έτος 2023-24 ανέρχεται στις **20.**

**Στα πλαίσια της διαφάνειας της διαδικασίας επισυνάπτεται ο πίνακας μοριοδότησης των αιτήσεων.**

1. [↑](#footnote-ref-2)